અફઘાનિસ્તાનમાં બોમ્બ ધડાકાઓ વચ્ચે મતદાન શરૂ કરાયું
બુધવાર, એપ્રિલ 24 2019, 01:54 Hrs(IST)
નવગુજરાત સમય | Publish Date: Oct 20 2018 5:20PM
વિતેલા પાંચ માસમાં તાલિબાન દ્વારાક અસંખ્ય ચૂંટણી કર્મચારીઓ, મતદાતાઓ અને ઉમેદવારોની હત્યા કરવામાં આવી હતી
એજન્સી, કાબુલ:
શનિવારે અફઘાનિસ્તાનના કાબુલ શહેરમાં મતદાન કેન્દ્રો પર મતદાન દરમિયાન બોબ્મ ધડાકા થયા હતા. લાંબા સમય પછી થઇ રહેલી સંસદ ચૂંટણી શનિવારે સવારે આરંભ થઇ હતી. જેની સુરક્ષા અર્થે હજારો સુરક્ષા દળોને સક્રિય કરવામાં આવ્યા છે.
અફઘાનિસ્તાનના રાષ્ટ્રપતિ અશરફ ગનીએ આ મામલે અફઘાનની પ્રજાને અભિનંદન પાઠવ્યા હતા અને અતિ સંવેદનશીલ વિસ્તારોમાં બૈલેટ પેપર પહોચાડવા બદલ સુરક્ષા દળો અને વાયુસેનાની પ્રંશસા કરી હતી. ચૂંટણી પંચે 88 લાખ લોકોની નોંધણી કરી હતી.
આ સપ્તાહમાં તાલિબાનના હુમલામાં અફઘાનિસ્તાનના ઉચ્ચ સુરક્ષા અધિકારીઓના મોત થયા હતા. આ હુમલામાં કેટલાક અધિકારીઓ ગંભીર રીતે ઇજા પામ્યા હતા. જેના કારણે ચૂંટણીનું વાતાવરણ ડોહળાયું હતું. એક રિપોર્ટ મુજબ સુરક્ષા અને મતદાનમાં ગડબડીની શંકાઓ સાથે સવારે સાત વાગ્યે મતદાન શરૂ કરવામાં આવ્યું હતું. નોટા દ્વારા 2014માં આતંકવાદી વિરોધી ઝુંબેશ સમાપ્ત કર્યા બાદ અફઘાનમાં પહેલી વાર મતદાન થઇ રહ્યું છે.
આ ચૂંટણીમાં 2,564 ઉમેદવારો પોતાનું નસીબ અજમાવી રહ્યા છે, જેમાં 16 ટકા મહિલા ઉમેદવારોનો સમાવેશ થાય છે. આ પહેલા અફઘાનિસ્તાનમાં વિતેલા પાંચ મહિના દરમિયાન આતંકી હુમલાઓમાં કેટલાક ચૂંટણી કર્મચારીઓ, મતદાતાઓ અને ઓછામાં ઓછા 10 જેટલા ઉમેદવારોની હત્યા થઇ ચુકી હતી.
ચૂંટણીનો વિરોધ કરતા તાલિબાને શુક્રવારે ધમકી આપી હતી કે અમારા યોદ્ધાઓ બધા જ મહત્વના અને નાના માર્ગોમાં અવરોધ બનશે. બીજી તરફ અફઘાન સરકારે મતદાતાઓ અને મતદાન કેન્દ્રોની સલામતી માટે 54,000થી વધારે સૈનિકોને સક્રિય કર્યા હતા.